ঈদের তখনও চার-পাঁচদিন বাকি| এর মধ্যে একদিন নানাভাই বাজার থেকে একটা ছাগল কিনে আনলেন| আমার জন্ম শহরে, এই সব গবাদি পশুর  ব্যাপারে আগ্রহ তো নেই-ই, বরং কেমন যেন একটা ঘিনঘিন ভাব কাজ করে| তবু সাথের সবগুলো যখন গেল, সাথে গেলাম দেখতে| নানাভাই কয়েকটা কাঁঠালপাতা হাতে দিয়ে খাওয়াতে বললেন| ওটার গায়ের ইতালিয়ান সুগন্ধির ঠেলায় আমর হাত ততক্ষণে নাকে উঠে গেছে, শ্বাস নিচ্ছি মুখ দিয়ে| তবু নিলাম পাতা| মুখের সামনে ধরতেই ছাগল মহাশয় তা মুহুর্তে সাবাড় করে দিলেন| মজা পেলাম| আরো কটা পাতা নিয়ে খাওয়ালাম, এরপর আরও কয়েকটা|